open-index/open-wikipedia-markdown huggingface dataset:
جون لوك

thumb|left|چون لوك

**چون لوك** (1632 - 1704) - John Locke - هو فيلسوف تجريبى و مفكر سياسى .اتولد سنة1632 فى رينجيتون و اتعلم فى مدرسة وستمنستر، و بعدين فى كلية كنيسة المسيح فى جامعة اوكسفورد، و فيها انتخبوه طالب مدى الحياه، لكن اللقب اتسحب منه سنة 1684 بأمر من الملك وقتها. وبسبب كرهه لعدم التسامح الپيورتيانى عند اللاهوتيين فى الكليه دى مابقاش رجل دين وبقى يدرس الطب لغاية مااتعرف بإسم عرف باسم (دكتور لوك).

لوك كتب اشهر مقالتين سياسيتين فى عصره . وكانو اتنشرو سنة 1690 بعنوان "مقالتين عن الحكومه" (Two Treatises on Government) . هاجر لوك على نيديرلاند سنة 1683 بعد ما البوليس كان بيطارده فى انجلترا عشان افكاره الليبراليه و السياسيه و كان معارض للقصر الملكى و فضل فى نيديرلاند لحد سنة 1689. فى نيديرلاند كتب لوك اكتر من مقاله منها:
مقاله بخصوص بالفهم الانسانى (Essay Concerning Human Understanding) وافكار تانيه عن التربيه و تانيه عن التسامح. و لما قامت الثوره الكبرى على نظام الملك رجع لوك انجلترا تانى. الجامعات القديمه رفضت تدريس فلسفته الحسيه و آ راءَه الليبرالية وقتها. لكن برغم كده انتشرت افكاره فى كل العالم و بتتدرس لحد دلوقتى. چون لوك عاش لغاية ما شاف كلامه وافكاره بتنتشر وبتدرس فى الجامعه. ومات سنة 1704. بيعتبر چون لوك من اشهر مؤسسين الليبراليه و من اهم مفكريين الليبرالين عموما فى العالم.

## افكاره

* ليبرالية
* حقوق مدنيه
* ***"أن وظيفة الحكومة والدولة هى انها تحمى الثروة والحرية بتوع مواطنينها و لازم الشعب يغيير الحكومة و تبديلها لو ماحفظتش على حقوقه و حريته او قامت بمجهود مش كفاية."***
* ***"ان من الطبيعى أن يكون للانسان حق فى الحياة والحريه والملكيه و لازم تتحول كل الحقوق دى لحقوق مدنيه بتحميها الدولة و الحكومه و القانون"***وقد اتهم بالغباء الشديد

## دوره فى الثورة الامريكية
كان لچون لوك دور مش مباشر فى الثورة الامريكية. الامريكان اتئثروا جدا بافكره و خصوصا بكتابه " رسالتين فى الحكم" و قرروا تنفيذ افكاره السياسية و نفعت الدولة الامريكية اللى كانت ظاهرة وقتها وتحولت بعد كده لدولة عظمى.

## من اعماله
* الحكومة المدنية
* مقال بخوص الفهم الانسانى
* رسالتان فى الحكم
* مقالتان عن الحكومة
* افكار عشان

## كلماته

**"يقف الناس ضده الأفكار الجديده بتشكك اما لعدم فهمها أو لمجرد أنها أفكارا جديده "**
## شوف
الاطباء الادباء
## مصادر

تصنيف:ليبراليه
تصنيف:تنويريين
تصنيف:ليبراليين انجليز
تصنيف:فلاسفة عصر التنوير
تصنيف:فلاسفه انجليز
تصنيف:بروتستانت
تصنيف:متعلمين فى مدرسة ويستمينستر
1677

## مواليد

* ستيفن هايلز مخترع انجليزى

## وفيات

## اهم احداث السنه

## مصادر

1677
ادم سميث

left|thumb|upright

**ادم سميث** ( Adam Smith)ولد يوم 16 يونيه 1723, و كان فيلسوف و من كبار المفكرين فى الاقتصاد السياسى. و واحد من الشخصيات الرئيسية فى التنوير فى مجال الاقتصاد ، سميث هو صاحب كتب نظرية المشاعر الأخلاقية ,التحقيق فى طبيعة و أسباب ثروة الامم . و كتاب ثروات الامم تعتبر من اعظم اللى اتعمل و اول كتاب بيتكلم عن الاقتصاد الحديث،. ادم سميث يعتبر والد الاقتصاد الحديث و ابو نظرية اقتصاد السوق الحر و من مفكرين الليبراليه كلاسيكيه و ابو الراسماليه. درس سميث الفلسفة الأخلاقية فى جامعة اوكسفورد. بعد تخرجه من الجامعة درس و اتكلم مجموعة من المحاضرات العامة. مات ادم سميث سنة 1790.

## كتاب ثروة الامم (1776)

اتنشر الكتاب سنة 1776 وبيبين الفكر الراسمالى وبيشرح نظريات وفلسلفات اقتصادية. الكتاب بيشرح نظرية السوق الحرة , ودا معناه تسيب السوق لعملية الانتاج والطلب وان السوق بيتعدل مع نفسه على ايد جهة سماها لاموأخذة" الايد الخفية" وان عرض و طلب السوق و هو الذى يحدد كل حاجة من اول ايه المنتج اصلا لحد سعر المنتج. الفكرة كلها ان يحصل انتاج الكمية الصحيحة اللى السوق محتاجها فى الوقت الصح و يدى فرصة للمشترى انه ينئى ويشترى اللى هو عايزه و الدولة مالهاش علاقة بس ليها الحق تتدخل ان تحمى السوق من ان واحد او جهة تحتكر السوق , و دورالدولة انها تحارب الاحتكار و تشرف ان القوانين التجارية بتتنفذ وبس.

## اعماله
thumb|''Inquiry into the nature and causes of the wealth of nations'', 1922
 
* كتاب ثروة الامم (1776)
* محاضرات عن العدل والبوليس ومصلحة الضرائب، والأسلحة (1763)
* مقال على الثراء العامة (1764)
* مقالات عن مواضيع فلسفية ( 1795)
* تاريخ علم الفلك (1795)
* المشاعر الاخلاقيه
كتب كمان مقالات و كتب فى الفلسفة.

## أنظر ايضا
* كينز
* كارل ماركس

تصنيف:فلاسفة عصر التنوير
تصنيف:سياسه
تصنيف:ليبراليه
تصنيف:ليبراليين انجليز
تصنيف:تنويريين
تصنيف:اقتصاد
تصنيف:اقتصاديين انجليز
تصنيف:متعلمين فى كلية باليول جامعة اوكسفورد
ليبراليه كلاسيكيه

**الليبراليه الكلاسيكيه** هى مجموعة من العقائد السياسية والفكرية الليبراليه. بتتسمى بالاسم دا عشان هى بتعتبر الاساسيات و الافكار الاولانيه للفكر الليبرالى. الكلاسيكية بتدعو للحرية الفردية و تقليل تدخل الحكومة فى حياة المواطن العادى, ومن ضمن العقائد دى حقوق الملكية الفردية, ان الواحد حر يمتلك ممتلكات و بيوت واراضى وكده. وحريات الانسان الطبيعية وحماية الحريات المدنية و ان الدستور بيحدد ويعرف حقوق وواجبات الحكومة ولازم الحكومة تمشى بالدستور والا تتعاقب من الشعب (انه ماينختبهاش تانى او لحد يمضى ويمشّى الحكومة), والسوق الحر و افكار كتيرة من مبادئ الليبراليه, و بتظهر الافكار دى فى كتابات مفكرين كتير زى ادم سميث. و ديفيد هيوم. وديفيد ريكاردو و ڤولتير وغيرهم. بيؤمن الليبراليين الكلاسيكيين ان تحرير السوق من التدخل الحكومى و الجهات التانية و اتباع سياسيه اقتصاد عدم التدخل حيوصل فى الاخر ان النظام و الحكومة حتخدم الناس بشكل احسن. اتسمت الليبرالية الكلاسيكية بالاسم ده عشان مختلفة عن افاكر الليبرالية الجديدة اللى ظهرت فى القرن العشرين (الليبراليه الاشتراكيه).

## شوف كمان
* ادم سميث
* جون لوك
* ليبراليه
* نيوليبراليه
* ديموقراطية ليبراليه
* اقتصاد عدم التدخل

ليبراليه كلاسيكيه
تصنيف:ليبراليه
ليبراليه
تصنيف:مصطلحات سياسيه
ابن واصل

**جمال الدين محمد بن سالم بن واصل** ( حماه ، 1208 - حماه ، 1298 ) مؤرخ و عالم منطق اتولد وعاش فى حماه فى سوريا ، من فقها الشافعيه. اتصل بالسلطان الصالح أيوب فى مصر اللى بعته لملك سيسيليا و هناك كتب " رسالة الأنبورية " او " نخبة الفكر " فى المنطق. من كتبه المهمه " مفرج الكروب فى أخبار بنى أيوب " اللى أرخ فيه للدوله الايوبيه لغاية ما قامت الدوله المملوكيه.

تصنيف:مؤرخين سوريين
تصنيف:مواليد 1208
تصنيف:وفيات 1298
تصنيف:الدوله الايوبيه
ادب برازيلى

تصغير|200بك|يسار

**الادب البرازيلى** ( Literatura do Brasil) ابتدا فى القرن الستاشر لما كتب الرحاله البرتغاليين وصف لجمال طبيعة البرازيل و كان منهم المبشر خوزيه دى انكيتا.

فى القرن السبعتاشر اتأثر الادب البرازيلى بالادب الاسبانى ، و فى القرن التمنتاشر ظهر الكاتب المسرحى خوزيه دى سيلفا و الشعرا خوزيه بازيليو دى جاما و توماس انطونيو جونزاجا ، و سادت الرومانسيه القرن التسعتاشر. بيعتبر يواكيم ماريا مخادو دى اسيس اعظم ادبا برازيل و من اهمهم معاصره الشاعر اولافو دى بيلاك.

فى القرن العشرين انحصرت مواضيع الادب البرازيلى فى المشاكل الاجتماعيه و السياسيه و الفلسفيه و السايكولجيه و قضايا التفرقه العنصريه. من اشهر ادبا البرازيل اللى عمقو نظرة الكتاب البرازيليين فى القرن العشرين جيلبرتو فريرى و روى باربوزا و يورجى امادو و اريكو فريسيمو و يورجى دى ليما و فيريرا جولار Ferreira Gullar.
## أدباء برازيليون
* ماشادو ده اسيس
* جورجى امادو
* باولو كويلو
* كلاريس ليسبكتور
* رافاييل مونتيز


تصنيف:البرازيل
تصنيف:ادب
ديموقراطيه ليبراليه

هى نوع من انواع الليبراليه و الشكل الحالى للديموقراطيه. اساسه مبنى على مبادىء الليبراليه الاساسية بس بيقول ان الحكومة مش لازم تمشى تبع السياسة الليبراليه بالحرف بس لازم تبقى فيها ديموقراطيه و ان كل واحد حر ينضم لاى حزب هو عايزه و يكون فى حرية و تعدد احزاب و الحق فى الانتخاب كل حاجة فى الدولة و دى تعتبر من الحجات المهمة فى الليبراليه. مش مشكلة يكون فيه نوع الحكم فى البلد ملكى او جمهورى , المهم ان الشعب هو اللى ينتخب البرلمان اللى حينتخب الوزارا و رئيسها. فى حالة لو فى ملك,يبقى الملك رئيس شرفى ,ممكن تكون ليه صلاحيات برضه بس تكون مقسومة مع البرلمان و الوزارا و رئيس الوزرا و السلطة تتقسم على تلاته. النظام دا ماشى فى كندا و انجلترا و امريكا وبلاد تانيه كتير. ظهرت الديموقراطيه الليبراليه فى اخر القرن التمنتاشر و اول القرن التسعتاشر لما فكرت الديموقراطيه بالشكل الموجود دلوقتى طلعت. الديمقراطيه الليبراليه بتمشى حسب دستور الدولة اللى بتنفذها.

## افكار الديموقراطيه الليبراليه

* الحق فى الحياة و سلامة الفرد
* التحرر من العبودية
* حرية التنقل
* المساوة فى القانون و ان العدالة تاخد مجرها فى القانون مهما كان وضع او نفوذ الشخص
* حرية الكلام
* حرية الصحافة و النشر والتعبير , طلما ما عدتش حدود ادب و اخلاق المجتمع اللى فيه
* حرية الانتماء لحزب او جمعية والتجمع
* حرية الحصول على المعلومات من اكتر من جهة مش من جهة واحدة بس
* حرية التعليم
* حرية الدين و المذهب
* وجود قضاء مستقل غير تبع لدولة او اى جهة
* حرية ان الفرد يمتلك اراضى و عقارات و حرية البيع و الشرا فى السوق

## شوف كمان

* ليبراليه
* ليبراليه كلاسيكيه
* نيوليبراليه
* ديموقراطية

تصنيف:ديموقراطيه
تصنيف:ليبراليه
تصنيف:سياسه
تصنيف:مصطلحات سياسيه
صندوق الفلوس الدولى

250px|thumb|شعار صندوق الفلوس الدولى
[يسار|250بك|تصغير|مقر صندوق الفلوس الدولى فى [واشينطون|واشنطن]]

**صندوق الفلوس الدولى** - International Monetary Fund - هو وكاله متخصصه اتأسست فى 27 ديسمبر 1944 حسب  معاهده دوليه اتعملت سنة 1944 عشان تعزيز سلامة الاقتصاد العالمى. مقر الصندوق موجود فى واشنطن فى امريكا و بيديروه اعضاءه اللى بيشملو كل بلاد العالم تقريب ( 185 بلد ).

## تااريخ
صندوق الفلوس الدولى اتأسس مع نهاية الحرب العالميه التانيه لبنا نظام اقتصادى دولى جديد مستقر اكتر. اتشكل على خلفية تداعيات الحرب العالميه التانيه و الانهيارات الاقتصاديه اللى حصلت وقتها. فى يوليه 1944 اجتمعت وفود اربعه و اربعين بلد فى بريتون وودز فى ولاية نيوهامبشاير فى امريكا عشان ينشئو مؤسستين يديرو العلاقات الاقتصاديه الدوليه بعد الحرب العالميه التانيه. التركيز كان على تجنب الاخفاقات اللى اتصاب بيها مؤتمر باريس للسلام اللى انهى الحرب العالميه الاولى. الدول شافت ان تأسيس بنك دولى للانشاء و التعمير ممكن يرجع النشاط الاقتصادى و يرجع قابلية تحويل العملات و النشاط التجارى متعدد الاطراف. المبدأ الحافز لانشاء الصندوق كان تحقيق النمو الاقتصادى بعد الحرب العالميه التانيه و مش بس لتجنب تكرر " الكساد الكبير ".
## اهداف
صندوق الفلوس الدولى هو المؤسسه المركزيه فى نظام المدفوعات الدوليه و اسعار صرف العملات اللى بيسمح باجراء المعاملات التجاريه بين بلاد العالم. و بيهدف لمنع وقوع ازمات ، عن طريق تشجيع بلاد العالم على اعتماد سياسات اقتصاديه سليمه. و بتتضمن الاهداف القانونيه لصندوق الفلوس الدولى تسهيل التوسع و النمو المتوازن فى التجاره الدوليه و تحقيق استقرار اسعار الصرف و عمل تصحيح منظم لاختلالات موازين المدفوعات اللى بتتعرض ليها البلاد.

عشان تحقيق الاهداف دى ، صندوق النقد بيراقب التطورات و السياسات الاقتصاديه و الماليه فى البلاد الاعضاء فيه و بيقدم لهم النصايح بخصوص سياساتهم الاقتصاديه ، و تسليف البلاد الاعضاء اللى بتمر بمشاكل فى موازين مدفوعاتها، و دعم سياسات التصحيح و الاصلاح ، و تقديم المساعده الفنيه و التدريب ، و بيشمل الصرف الاستهلاكى و الناتج و تشغيل العماله و التضخم و كمان ميزان المدفوعات للبلاد و سعر الصرف.

## لينكات برانيه
* 
## مصادر

* دعاء صفوت ، المصرى النهارده ، مؤسسة المصرى النهارده للصحافة و النشر ، عدد 2023 ، 27 ديسمبر 1995

    

تصنيف:منظمات دوليه
تصنيف:احداث 1945
صندوق الفلوس الدولى
فؤاد سراج الدين

250px|thumb|'''فؤاد باشا سراج الدين '''
**فؤاد باشا سراج الدين ** , سياسى و راجل دوله مصرى من مواليد 2 نوفمبر سنه 1911 قريه كفر الجرايده مركز بيلا محافظة كفر الشيخ ابن سراج الدين شاهين باشا وزوج زكيه البدراوى كريمه البدراوى باشا وتوفى عن عمر 90 سنه فى 9 اغسطس 2000

* اخد ليسانس الحقوق من جامعة القاهره سنه 1930
* عمل وكيل للنايب السنه ومحامى فى الفتره من 1930 ـ 1935
* انضم للهيئه الوفديه سنه 1935 والهيئه البرلمانيه فى سنه 1936 و بقا عضو فى الوفد المصرى سنه 1946 وسكرتير سنه للوفد سنه 1949
* وزير زراعه فى 31 مارس سنه 1942
* وزير للشئون الاجتماعيه ووزير للداخليه فى يوليه سنه 1942
* زعيم للمعارضه الوفديه فى مجلس الشيوخ 1946
* وزير مواصلات فى يوليه سنه 1949 فى وزاره حسين سرى الائتلافيه
* وزير للداخليه فى 12 يناير سنه 1950 وفى نوفمبر من نفس السنه اضيفت عليه وزاره الماليه
* اعتقل فى مارس 1952 فى وزاره نجيب الهلالى وافرج عنه فى 4 يوليه سنه 1952
* كان وزير الداخليه وقت مدبحه الاسماعيليه ( 25 يناير 1952 ) و طلب من افراد البوليس المصرى المتحاصرين فى مبنى المحافظه عن طريق الدبابات و المدافع الانجليزيه الصمود و المقاومه. تانى يوم حصلت حريقه القاهره.
* بعد ما قامت ثوره 23 يوليه 1952 اعتقل فى يناير 1953 لمده تمن تشهر فى السجن الحربى
* فى يناير سنه 1954 حوكم قدام محكمه الثوره واتحكم عليه بالسجن 15 سنه فى مارس 1954 وافرج عنه سنه 1956
* اعتقل فى اكتوبر 1961 لمده خمسه شهور فى سجن القناطر الخيريه
* اعتقل فى نوفمبر سنه 1965 لمده اسبوع فى السجن الحربى
* اعاد حزب الوفدالجديد للحياه السياسيه سنه 1978 بعد السماح بقيام احزاب سياسيه فى مصر وبفى رئيس ليه لحد وفاته فى 9 اعسطس 2000

## اهم اعماله
* وكيل للنادى الاهلى فى الاربعينيات ورئيس شرفى ليه مدى الحياه ورئيس لاتحاد الكوره
* اصدر قوانين العمال سنه 1943 وقانون النقابات العماليه وقانون عقد العمل الفردى ـ وقانون الضمان الاجتماعى وقانون انصاف الموظفين
* اصدر قانون تنظيم هيئات الشرطه
* صاحب عيد الشرطه بسبب رفض الانذار البريطانى يوم 25 يناير سنه 1952.
* امم البنك الاهلى الانجليزى وتحويله الى بنك مركزى
* اصدر قانون الكسب غير المشروع
* نقل ارصده من الذهب من امريكا الى مصر
* تمويل حركه الفدائيين فى منطقه القناه بالمال والسلاح فى الفتره من 1951 الى 25 يناير سنه 1952
* هو اللى اقترح وصاحب فكره مجانيه التعليم
* كان ورا قيام الوفد بالغاء معاهده سنه 1936 وبدء حركه الكفاح المسلح فى منطقه القناه ضد قوات الاحتلال البريطانى
* فرض الضرايب التصاعديه على كبار ملاك الاراضى الزراعيه لما كان وزير للماليه سنه 1950

## مصادر

حزب الوفد 

## لينكات برانيه
* 

تصنيف:متعلمين فى جامعة القاهره
تصنيف:وزراء داخليه مصريين
تصنيف:وزراء زراعه مصريين
تصنيف:وزراء ماليه مصريين
تصنيف:وزراء مواصلات مصريين
تصنيف:قانونيين مصريين
تصنيف:قضاه مصريين
تصنيف:محامين مصريين
تصنيف:سياسيين مصريين
تصنيف:ليبراليين مصريين
تصنيف:وطنيين مصريين
تصنيف:اشخاص من كفر الشيخ
تصنيف:ناس من بيلا
صوماليلاند

230px|thumb|علم ارض الصومال
thumb|230px|left
**جمهورية ارض الصومال** او **صوماليلاند** هى منطقة اعلنت استقلالها من ناحيه واحده عن الصومال. اعلان الاستقلال غير معترف به بشكل رسمى ،عاصمة ارض الصومال و اكبر مدنها هيا هرجيسا و لغاتها الرسميه هي,الإنجليزية، والعربية.
تتميز ارض الصومال بالهدوء و الرخاء الاقتصادى بالنسبه لبقية مناطق الصومال اللى عانت من حروب اهليه و مجاعات و صراعات سياسيه.


left|تصغير|300x300بك|Somaliland
left|تصغير|300x300بك|Somaliland
left|تصغير|400x400بك
## مراجع
تصنيف:الصومال
تصنيف:مناطق متنازع عليها
حزب الوفد

**حزب الوفد** حزب سياسى شعبى كان ماشى بفكرة اليبرالية، اتعمل فى مصر سنة 1918م، و كان حزب الاغلبية قبل انقلاب 23 يوليه 1952 اللى لغت الملكية و الاحزاب السياسية و مشت بفكرة الحزب الواحد والاشتراكية.

## التأسيس

سعد زغلول اسس الحزب و جت الفكرة انهم يبقوا حزب رسمى بعد ثورة 1919.الموضوع كله ابتدى لما كون سعد زغلول وفد من المثقافين والسياسيين المصرين عشان يسافروا يحضروا مؤتمر الصلح اللى فى باريس عشان يناقشوا استقلال مصر. الانجليز راحوا نافين الوفد المصرى كله لمالطا راح الشعب عامل ثورة 1919.

## افكار الحزب
* تحقيق استقلال البلاد وحريتها وتحقيق الوحدة بين مصر والسودان.
* التمسك بميثاق الامم المتحده و جامعة الدول العربية.
* التمسك بعروبة فلسطين.
* العمل على رفاهية الشعب وترقيته عن طريق نظام الليبرالية
* دعم النظام الدستورى الديمقراطي

## وزارات
حزب الوفد مسك وزارات كتير فى مصر خصوصا من سنة 1924 لحد 1952. و كان من اشهر اللى مسكوا وزارات من الوفد

* مصطفى النحاس باشا اللى مسك رائسة الوزرا اكتر من مرة لحد 1952
* عبد الخالق ثروت
* فؤاد سراج الدين: مسك وزارة الزراعة والداخلية و وزارات تانية من فترة 1948 لحد 1952. كان رئيس حزب الوفد الجديد لما رجع سنة 1978

تصنيف:احزاب مدنيه فى مصر
تصنيف:تاريخ مصر الحديثه
تصنيف:احزاب مصريه قديمه
تصنيف:احزاب مصريه
تصنيف:ليبراليه
تصنيف:احزاب ليبراليه
شادى عبد السلام

**شادى عبد السلام** مخرج مصرى عبقرى, عاشق الفرعونية. ولد فى اسكندرية فى 15 مارس 1930 و توفى فى اكتوبر 1986. تخرج من كلية فيكتوريا فى اسكندرية سنة 1948 م. درس المسرح فى لندن من 1949 لـ 1950 و اتخرج و بقى مهندس من كلية الفنون الجميلة فى القاهرة سنة 1955

## مساعد مخرج
تصغير|يمين|شادى عبد السلام
اشتغل مساعد مخرج مع صلاح ابو سيف و هنرى بركات و حلمى حليم فى افلام:
* الفتوّة 1957
* فيلم (حكاية حب)
* بين القصرين
* الخطايا
* الرجل التانى
* أضواء
* السمان و الخريف 1959-1966

## افلامه
قدم عدد من الافلام القصيرة المهمة
* الفلاح الفصيح 1970 كسب بجايزة السيدالك فى فينسيا
* جيوش الشمس 1974
* كرسى توت عنخ امون الذهبى
* الاهرامات و ما قبلها 1984
* رع مسيس التانى 1986

## فيلمه [[المومياء (فيلم)|المومياء]] 1969
تصغير|'''فيلم المومياء'''
فيلم " المومياء" او "ليلة احصاء السنين" أخرجه شادى سنة 1968. بيعتبر من أهم الافلام المصرية اللى اتقدمت فى تاريخ السينما, و هو بيعالج قضية الهوية و المحافظة على التراث الحضارى بتاع مصر. شادى كان بيشوف ان الحضارة المصرية القديمة هى   تجربة انسانية و فكرية عميقة تستحق انها تدرّس وتستلهم عشان تكون مصدر لنهضة و تقدم مصر.

فيلم المومياء خد جوايز كتير فى مهرجانات عالمية, منها جايزة سادول و جايزة النقاد فى مهرجان قرطاج 1970 م و غيرهم.

بسبب فيلم المومياء, شادى عبد السلام استحق يبقى واحد من ابرز مخرجين العالم. اختاروه من أهم 100 مخرج على مستوى العالم وقت تاريخ السينما فى العالم من رابطة النقاد الدولية فى ڤيينا.

## مصمم ديكور
* صمم ديكور و ملابس الافلام اللى شارك فيها و منها

وإسلاماه, عنترة بن شداد, المظ و عبده الحامولى, الخطايا, شفيقة القبطية, رابعة العدوية, اميرة العرب, امير الدهاء, بين القصرين, السمان و الخريف, أضواء المدينة
تصغير|'''فيلم المومياء'''
* صمم الديكورات و الملابس للفيلم التاريخى "الناصر صلاح الدين"
* صمم المركب الفرعونى فى فيلم كليوباترا انتاج شركة فوكس
* اشتغل مستشار تاريخى و مشرف على اقسام الديكور و الهدوم و الاكسسوار فى الفيلم الپولندى "فرعون“ اخراج كفالوروفت 1963.
* اشتغل مصمم ديكور و هدوم الحضارة المصرية للمسلسل بتاع روبيرتو روسيللينى "الصراع من اجل البقاء" 1967

## شغلاناته
* اشتغل مدير مركز الافلام التجريبية فى وزارة الثقافة 1970
* درّس فى المعهد العالى للسينما قسم الديكور و الملابس و الاخراج فى الفترة 1963- 1969

## أحلامه و مشاريعه
مشروعه الكبير التانى, اللى ما شافش النور لحد دلوقتى, فيلم "مأساة البيت الكبير" او زى ما اتعرف بإسم (اخناتون)
كتبه فى عشر سنين. و عدّ تصميمات و ديكورات الفيلم و كمان الأزياء و الاكسسوارات

## جوايز
* جايزة جورج سادول 1970
* جايزة شرف من المركز الكاتوليكى المصرى لموسم 1974-1975
* جايزة أسد سان مارك الفضية المهرجان العالمى ال21 للفيلم التسجيلى و القصير, ڤينسيا 1970
* جايزة المهرجان ال16 العالمى للسينما الدينية, فلادوليد أسبانيا 1971
* جايزة أحسن فيلم - مهرجان الافلام التسجيلية و القصيرة وزارة الثقافة
* جايزة الاخراج - مهرجان الافلام التسجيلية و القصيرة
* جايزة مهرجان السينما الافريقية "سينما من اجل الانسان"
* بادوفا, ايطاليا, على اعماله 1984
* جايزة الدولة التشجيعية على فيلم "كرسى توت عنخ آمون الذهبى" 1985

## مصادر

## لينكات برانيه
* 
* 
* " '''عالم شادى عبد السلام''' "
* " '''الهيئة العامة للاستعلامات المصرية''' " 

تصنيف:مخرجين مصريين
تصنيف:كتاب سيناريو مصريين
تصنيف:اسكندرانيه
مصطفى السيد

تصغير|'''مصطفى السيد'''
تصغير|'''قلادة العلوم الوطنية الامريكية'''
تصغير|وسام الجمهورية من الطبقة الأولى
**مصطفى السيد** عالم فى الكمياء مصرى ، رئيس كرسى "يوليوس براون" فى معهد جورجيا للعلوم والتكنولوجيا فى امريكا , بيرجع اصله لمدينة ابو كبير فى محافظة الشرقية لكن نشأ فى مدينة زفتى فى محافظة الغربية.

* تخرج الدكتور : مصطفى السيد من كلية العلوم جامعة عين شمس سنة 1953
* هاجرالى امريكا سنة 1954 بعد ماحصل على منحة دراسية من جامعة فلوريدا.
* اكتشف علاج لأمراض السرطان فى معمله باستعمال «ديناميكيات الليزر» و طبقها على حيوانات التجارب بعد ما استفاد من ابحاثه اللى توصل فيها لفاعلية " النانو دهب " فى علاج السرطان

## مناصبه
* رئيس كرسى جوليوس براون فى معهد جورجيا للعلوم والتكنولوجيا.
* رئيس مركز أطياف الليزر فى نفس المعهد.
* انتخب عضو فى الأكاديميه الوطنيه للعلوم فى امريكا سنة 1980.
* اتولى على مدى 24 سنه رئاسة تحرير مجلة علوم الكيمياء الطبيعية اللى تعتبر من أهم المجلات العلمية فى العالم.
* عضو فى الجمعيه الامريكية لعلوم الطبيعة.
* عضو فى الجمعية التقدم العلوم.
* عضو فى أكاديمية العالم التالت للعلوم.

## جوايز
* أخد قلادة العلوم الوطنيه الامريكيه سنة 2007 اللى بتعتبر اعلى وسام أمريكى فى العلوم لانجازاته فى مجال النانو تكنولوجى وتطبيقها باستخدام مركبات الدهب الدقيقه فى علاج مرض السرطان سلمها له الرئيس الامريكى جورج بوش ,يعتبر اول مصرى وعربى يحصل عليها
* جايزة الملك فيوصل العالمية للعلوم سنة 1990 - السعوديه
* زمالة أكاديمية علوم وفنون السينما الامريكيه - امريكا
* وسام الجمهوريه من الطبقة الأولى فى 28 يناير 2009 - مصر
## مصادر

تصنيف:مصريين امريكان
تصنيف:مواليد 1933
تصنيف:علما مصريين
تصنيف:شراقوه
تصنيف:مصريين عاشو فى امريكا
تصنيف:امريكان مصريين
تصنيف:علما امريكان
تصنيف:مصريين اخدو وسام الجمهوريه
تصنيف:دارسين فى جامعة هارفارد
تصنيف:متعلمين فى جامعة ولاية فلوريدا
احمد شوقى

thumb|احمد شوقي, امير الشعرا.
[thumb|تمثال احمد شوقى فى [روما، ايطاليا.]]

**احمد شوقى** (نطق مصرى : احمد شوئى) ، اسمه و لقبه بالكامل : **على احمد شوقى بك** (القاهره، مصر، 1868 - الجيزه، 23 اكتوبر 1932). اتلقب "امير الشعرا". بيعتبر من اشهر الشعرا المصريين و شاعر من احسن الشعرا فى كل العصور.

## حياته
اتولد احمد شوقى فى القاهره سنة1869 لأب شركسى و أم من اصول يونانيه ودخل مدرسه "المبتديان" ولما خلص الثانويه دخل مدرسه الحقوق (كليه الحقوق دلوقتى) وبعدين دخل مدرسه الترجمة. سافر فرنسا فى بعثه على حساب الخديوى توفيق و قعد هناك تلات سنين لغايه ما اخد الشهاده النهائيه و رجع مصر فى 18 يوليه 1893. نفاه الانجليز على اسبانيا سنه 1914 عشان مواقفه الوطنيه و شعره اللى كان بيهاجم بيه الانجليز ويدافع عن حقوق المصريين فى الحريه والاستقلال. فضل فى المنفى لحد سنه 1920 و رجع مصر و اتلقب بأمير الشعراء فى سنه 1927.كان يحب الشعر وبدا و سنه 12 مع فتاه ساندته كثيرا و كان اسمها كوتر

## قصائده
اتأثر احمد شوقى بالكتاب الفرنساويين وبالذات موليير و راسين. احمد شوقى كان شعره يعبر عن الاحساس فى اى موضوع , مدح مصر و مدح الرسول و فى السياسه (اللى تسببت فى نفيه) و عن اهميه التعليم و اتكلم عن مشاكل عصره عموما و التاريخ و الرثاء و الغزل و كتب كمان للاطفال و غنت ام كلثوم قصايد دينيه كتبها. ومن اشعاره:

## المسرح الشعرى
احمد شوقى هوه مؤسس المسرح الشعرى بالعربى, و بتعتبر سنه 1893 سنه تحول فى شعره حيث انه كتب اول عمل مسرحى. اول مسرحيه كتبها و هوه فى فرنسا و كان اسمها على بك الكبير, المسرحيه دى مطلعتش للنور عشان كان وقتها مش راضى عنها. فى سنه 1927 كتب مسرحيه "مصرع كليوباترا"، و فى سنه 1932 كتب مسرحيه نثريه اسمها "امير الاندلس" و عدل مسرحيه "على بك الكبير" سنه 1932، و فى نفس السنه كتب مسرحيه "مجنون ليلى"، و فى سنه 1932 كتب "قمبيز".

## تكريمه
بعد رجوعه مصر من المنفى، احمد شوقى بنى بيت جديد فى الجيزه سماه "كرمه ابن هانىء" البيت ده اتحول فى 17 يونيه 1977 لمتحف احمد شوقى و موجود فى جنينته تمثال كبير من البرونز عمله الفنان المصرى جمال السجينى اتزاح الستار عنه فى الذكرى الخمسين لوفاه الشاعر الكبير.

فى سنه 1962 امرت الحكومه الايطاليه بعمل تمثال لأحمد شوقى اتحط فى جناين فيلا بورجيزى فى روما باعتباره شاعر عالمى كبير و اترفع الستار عنه فى احتفال حضره ادبا و فنانين كتار.

## شوف
لسته الكتاب المصريين

## مصادر

تصنيف:مواليد 1868
تصنيف:وفيات 1932
تصنيف:شعرا مصريين
تصنيف:مترجمين مصريين
تصنيف:مصريين اتراك
تصنيف:مصريين يونانيين
تصنيف:متعلمين فى جامعة پاريس
حسام ابو الفتوح

**حسام ابو الفتوح** راجل اعمال مصرى ومؤسس مجموعة ابو الفتوح، كان صاحب توكيل عربيات BMW الالمانيه فى مصر رئيس مجلس ادارة شركة دايو موتورز ايجيبت، اتحاكم بتهمة الاستيلاء على مليار و 400 مليون جنيه من اموال بنك القاهره. بس برأوه بعد ما سدد مليار جنيه من الفلوس اللى كانت مستحقه عليه.

## انشطه رئيسيه
* مجموعة ابو الفتوح
* اسبيرانزا موتورز

## لينكات برانيه

## مصادر

تصنيف:مهندسين مصريين
تصنيف:رجال اعمال مصريين
تصنيف:دقهلاويه
تصنيف:ناس من بلقاس
تصنيف:اشخاص اتورطو فى فضايح جنسية
تصنيف:متعلمين فى جامعة القاهره
حلمى حليم

**حلمى حليم** كاتب و مخرج مصرى رومانسي

حلمى حليم (1916 - 1971 ) كان مخرج سينمائى مصرى و كاتب سيناريو ومنتج أفلام. عمل مع الكتير من النجوم زى عمر الشريف و احمد رمزى و فاتن حمامه و عبد الحليم حافظ.

هو من مواليد 6 مارس 1916 بدا حياتة الفنية ببمارسة الترجمة والنقد الفنى من سنة 1937 عمل مساعد مخرج من سنة 1939 مع عدد من المخرجين منهم كمال سليم وكامل التلمسانى عمل رئيسا لقسم السيناريو باستديو مصر بعدين مديرا للانتاج حيت كسب خبرة كبيرة فى الاخراج كما أنه أسهم فى تأسيس المعهد العالى للسينما ومكتبته و كان يقوم بتدريس مادة السيناريو لطلاب المعهد و مات يوم 18 نوفمبر سنة 1971

فى سنة 1955 اكتشف احمد رمزى ورشحه فى فيلم ايامنا الحلوه
## فيلموجرافيا
تصغير|فيلم حكاية حب اخراج حلمى حليم
1955 ايامنا الحلوه
 
1957 ارض السلام
 
1968 ايام الحب
 
1966 الحياة حلوة
 
1956 القلب له أحكام
 
1960 3 رجال وست
 
1965 حكاية العمر كله

1959 حكاية حب

1969 حكاية من بلدنا
 
1958 سلم لى على الحبايب
 
1961 طريق الدموع

1971 عشاق الحياة
 
1973 غرام تلميذة

1960 غراميات ست

1970 كانت ايام

1968 مراتى مجنونة مجنونة

1967 معبودة الجماهير

تصنيف:مواليد 1916
تصنيف:وفيات 1971
تصنيف:مخرجين مصريين
تصنيف:كتاب سيناريو مصريين
تصنيف:دقهلاويه
ادب هندى

220px|left
**الادب الهندى** المكتوب ما ظهرش باللغات المحليه فى الهند الا فى القرن الستاشر. من أهم اسباب تدوين الادب الهندى كانت رغبة علما الهندوسيه نشر الادب السنسكريتى لمواجهة الثقافات الغريبه الوارده ع الهند ، فدونو الاعمال الكلاسيكيه زى الرامايانا على شكل شعر.

الادب الفارسى كان مصدر الهام لكتاب اللغه الاورديه ، و لما انتشرت المدارس اللى بتدرس باللغات المحليه ازدهر النثر الشعبى و ظهرت الطباعه فى الهند. اللى اتقال الحركه دى كانو ادبا اللغه البنغاليه و بعدين دخل الادب الاجنبى و بالخصوص الانجليزى لكن اخضعوه لقوالب هنديه و موضوعات محليه اصليه. الهند دلوقتى فيها ادب بلغتها و ادب بالانجليزى و بعد ما انفصلت باكستان عن الهند بقى ليها هى كمان ادب بالاوردى و الانجليزى.

من اشهر ادبا الهند فى القرنين التسعتاشر و العشرين رابندرانات طاجور و غاندى و نهرو و تناريان و جوس و غيرهم. طاجور اخد جايزة نوبل فى الادب سنة 1913 و كان اول اديب من الشرق ينالها.

ادب هندى
تصنيف:الهند
تصنيف:ادب
زكى نجيب محمود

**زكى نجيب محمود** اتولد فى قرية ميت الخولى مركز الزرقا فى محافظة دمياط 1 فبراير 1905 واتوفى فى 8 سبتمبر 1993

* تعلم فى مدرسة السلطان مصطفى الاولية فى ميدان السيدة زينب فى القاهرة
* اتنقلت عيلته للسودان، وهناك أكمل تعليمه الابتدائى والثانوى فى كلية غوردون فى الخرطوم
* رجع لمصر ودخل بعدها مدرسة المعلمين العليا، فتخرج وعمل بالتدريس لحد سنة 1943
* سافر بعدها لانجلترا فى بعثة دراسية و اخد  الدكتوراه فى الفلسفة بعنوان "الجبر الذاتي"، من جامعة لندن سنة 1947
* رجع لمصر وانضم لهيئة التدريس فى قسم الفلسفة فى كلية اداب جامعة القاهرة لحد اعتزاله سنة 1965. عمل بيها استاذ متفرغ
* سافر للكويت سنة 1968 لكى يعمل استاذ للفلسفة فى جامعة الكويت لمدة 5 سنين.
* اشتغل استاذ زاير فى جامعة كولومبيا فى ولاية كارولينا الجنوبية، واتنقل للتدريس فى جامعة بولمان فى ولاية واشنطن بالولايات المتحده الامريكيه
* اشتغل ملحق ثقافى فى السفارة المصرية فى  واشينطون 1954-1955

## اعماله

* الشرق الفنان
* الكوميديا الارضية
* تجديد الفكر العربى
* جابر بن حيان
* حياة الفكر فى العالم الجديد
* رؤيه اسلاميه
* عربى بين ثقافتين
* فى حياتنا العقلية
* فى مفترق الطرق
* قشور و لباب
* قصة عقل
* قصة نفس
* قصه الفلسفه الحديثه
* قيم من التراث
* مجتمع جديد او الكارثة
* محاورات أفلاطون..ترجمه
* من زاوية فلسفية
* موقف من الميتافيزيقيا
* نافذة على فلسفة العصر
* قصة الفلسفة اليونانية

## جوايز

* جايزة الدولة التشجيعية سنة 1960 عن كتابه نحو فلسفة علمية
* جايزة الدولة التقديرية فى الاداب سنة1975
* منحته جامعة الدول العربية جايزة الثقافة العربية سنة 1985، و كان اول من نالها فى العالم العربي
* منحته الجامعة الامريكية بالقاهرة الدكتوراة سنة 1985
* جايزة سلطان العويس سنة 1991 من دولة الإمارات العربية
## مصادر

تصنيف:مواليد 1905
تصنيف:وفيات 1993
تصنيف:مصريين اخدوا جايزة الدوله التقديريه
تصنيف:كتاب مصريين
تصنيف:ملحدين مصريين
تصنيف:سيكولاريين
تصنيف:دمايطه
تصنيف:ناس من الزرقا
تصنيف:متعلمين فى جامعة القاهره
رابندرانات طاجور

250px|thumb|طاجور (1861-1941)
**رابندرانات طاجور** او رابندرانات طاغور - রবীন্দ্রনাথ ঠাকুর ، بالانجليزى:Rabindranath Tagore - ( كولكاتا ، الهند 1861 - 1941 ) ، اديب و شاعر و ملحن و كاتب مسرحيات هندى كبير اتولد فى كلكتا فى عيله بنغاليه غنيه و كتب باللغه البنغاليه. سافر انجلترا سنة 1877 و درس القانون و بعدين رجع الهند عشان يدير املاك ابوه الضخمه فى البنغال. ساهم فى الحركه الوطنيه الهنديه و شارك بأشعاره و اغانيه لكن ساب النوع ده من الادب الثورجى و اتجه لادب الفلسفه و التأمل لكن فضل مهتم بالسياسه. اخد جايزة نوبل فى الادب سنة 1913 و كان اول شرقى ياخدها.

## كتاباته
كتب حوالى خمسين مسرحيه ، و مية كتاب شعر و عمال كمان الحان لأشعاره ، و 40 مجلد فى الحكايات الخياليه ، و كتابات تانيه كتيره فى الفلسفه و السياسه و لوحات رسم. أهم مؤلفاته هى " الجناينى " و " الهلال " و " دورة الربيع " ، و من مسرحياته " مكتب البوسته " و " شيترا " ، و من مؤلفاته الفلسفيه "سادهانا " و " القوميه " و " دين الانسان ". كمان كتب نشيد الهند الوطنى
طاجور خاطب طبقات الهند ، المثقفين كانو بيحبو تأملاته الفلسفيه النثريه و الشعريه ، و الفلاحين و العمال انجذبو لأغانيه و ألحانه. و اترجمت ليه اعمال للانجليزى و اشتهر فى العالم.
## التعليم
اهتم طاجور بالتعليم و كانت فكرته فيه هى خلط مزايا التعليم الحديث بالأصاله القوميه العريقه ، و الاتصال المستمر بالرب و الطبيعه ، و اسس سنة 1901 مدرسه فى البنغال عشان يطبق فيها افكاره التعليميه و سماها " سنتينيكتان " يعنى " بيت السلام " و فى سنة 1922 اتحولت مدرسته لجامعه اسمها " فيسفابهراتى".

من ناحيه تانيه طاجور كان بيؤمن بإن الاصلاح السياسى الاجتماعى لازم يسبقه اصلاح اجتماعى ، و إن انعاش الريف و حياة الفلاحين هى اهم اسس الاصلاح الاجتماعى.
## جايزة نوبل
اخد جايزة نوبل فى الادب سنة 1913 عن مجموعة اشعاره "جيتنجالى ".

زار الصين و اليابان و اوروبا و امريكا و مصر سنة 1936.
## لينكات برانيه

## مصادر

تصنيف:ادب هندى
تصنيف:هنود
تصنيف:كتاب هنود
تصنيف:واخدين جايزة نوبل
تصنيف:هنود واخدين جايزة نوبل فى الادب
تصنيف:مواليد 1861
تصنيف:وفيات 1941
تصنيف:كتاب اغانى
كورونا تشيكى

**الكورونا التشيكى** ( بالتشيكى : koruna česká ، الرمز : **Kč** ، الكود :**CZK**) هى العمله الرسميه بتاعة جمهورية تشيكيا.الكورونا الواحده متقسمه لـ 100 هاليرو.
## شوف كمان
* ليستة العملات المتداوله دلوقتى.

تصنيف:عملات
تصنيف:تشيكيا
سوكروز

[300px|left|thumb|'''السوكروز''': سكر ثنائى ، بيتكون من جزيئ [فروكتوز و جزيء جلوكوز]]
**السوكروز** (Sucrose) هو سكر ثنائى منتشر قوى فى الطبيعه و خصوصا فى نبات البنجر (12-23 %) و نبات قصب السكر (20-27%).السوكروز هو اكتر انواع السكر اللى بتستخدم فى الاكل (سكر المائده).
## الخواص الفيزيو-كيماويه
# الحاله : ماده صلبه متبلوره.
# اللون : ابيض.
# الطعم : حلو.
# نقطة السيحان : 184 ° سيلزيوس.
# الصيغه الكيمياويه: C12H22O11.
# الدوبان : بيدوب فى المايه و ما بيدوبش فى المحاليل العضويه.
## مصادر

تصنيف:كاربوهيدرات
تصنيف:عنصر كيماوى
كنيسة القيامه

تصغير|يسار|280بك|كنيسة القيامة

**كنيسة القيامه** او **القبر المقدس** - بالانجليزى: Church of the Holy Sepulchre - ، من أهم المزارات المسيحيه المقدسه فى الجزء القديم من بيت المقدس لان بيعتقد انها اتبنت جنب المكان اللى اتصلب فيه المسيح اللى اتدفن فيها.

## بدايه
بيتقال ان الكنيسه اتبنت فى مكان كان فيه معبد للالاهه افروديت ، وان القديسه هيلانه ام الامبراطور قسطنطين الاول ارشدت لمكانها و بيتقال انها لقت هناك القبر و صليب الصلبوت فأمر قسطنطين ببناها (حوالى 325-326).

اتعرضت الكنيسه للحرق سنة 614 لما غزا الفرس بيت المقدس بقيادة الملك خسرو التانى لكن بعد ما استردها البيزنطيين سنة 630 رممها الامبراطور هرقل.

سنة 638 استولى العرب على القدس وال اريوسيين الموحدين بالله المنكرين لالهية المسيح او احد من البشر لكن الكنيسه نجيت من التدمير و التخريب بس فى سنة 1009 امر الخليفه الفاطمى الحاكم بأمر الله بهدمها و قال : " فليصير طولها عرضاً و سقفها ارضاً "  فاتهجم عليها و اتنهبت و اتخربت و زعل المسيحيين الاوروبيين اللى كانو بيحجو ليها و الغضب كان شديد.

## الحروب الصليبيه
مع ان البيزنطيين رممو كنيسة القيامه بعد كده سنة 1048 فى عهد الامبراطور قسطنطين الرابع مونوماخوس لكن الاعتداء عليها و التخريب اللى حصل فيها ساب احقاد كبيره و كراهيه للمسلمين و كان من الحاجات اللى مهدت لشن الحرب على العرب و طردهم من اسبانيا و سيسيليا (1091) و قيام الحروب الصليبيه (1096) اللى اخدت بيت المقدس و اخدت كنيسة القيامه فى 15 يوليه 1099. جودفروى دى بويون اللى كان من قواد الحمله الصليبيه الاولى اللى غلبت العرب و اخدت القدس و غيرها اتلقب بملك بيت المقدس و " حامى القبر المقدس " Advocatus Sancti Sepulchri ، و اتعملت ترميمات للكنيسه كذا مره عبر التاريخ و اتناوب على حوذتها الارتودوكس و الفرنسيسكان. حالى الكنيسه فى حوزة المسيحيين الارتودوكس لكن كل الطوايف المسيحيه ليها نصيب فيها.

## شوف كمان
* اكبر الكاتدرائيات الارثوذكسيه
## فهرست

## المراجع
* ابن الأثير : الكامل فى التاريخ ، دار المعرفه ، بيروت 2007
* أبى بكر بن عبد الله بن أيبك الدوادارى : كنز الدرر وجامع الغرر، الدرة المضيئة فى أخبار الدولة الفاطمية ، المعهد الألمانى للآثار الاسلامية، القاهرة 1971.
* ابن كثير : البداية و النهاية ، دار صادر ، بيروت 2005
* النويرى : نهاية الأرب فى فنون الادب ، مركز تحقيق التراث ، القاهرة 1992.
* Tyerman, Christopher, God´s War, A new history of the crusades . Penguin Books, 2006

تصنيف:كنايس
تصنيف:جلجثه
تصنيف:مسيحيه
كنيسه

thumb|كنيسه
**كنيسه** ، فى المسيحيه ، هى المكان اللى بيمارس فيه المسيحيين الطقوس الدينيه ، و المعنى المعروف ليها هو " جماعه منظمه للعباده ". المسيحيه دخلت مصر فى القرن الاول ، لكن بسبب اضطهاد للمسيحيين المصريين كانت عبادتهم بتم فى المعابد و المقابر الفرعونيه ، لكن بعد ما بقت المسيحيه دين الامبراطوريه اتبنت الكنايس و الاديره. الكنايس المسيحيه الاولانيه فى مصر اتبنت على الطرازين البازيليكى و البيزنطى فكانت مقسمه على ممر فى النص و ممرين على الجنبين بتفصلها صفوف عواميد و بتغطيها القبب و كانت بتتميز بالهياكل الجميله و الصور و الايقونات المتلونه.

فى المسيحيه الكنيسه بتضم كل المسيحيين العايشين و الميتين تحت رياسة المسيح مؤسسها ، فالكنيسه بتشمل ناحيتين : المجاهده فى العالم المحسوس ، و المنتصره و هى جماعة القديسين فى السما ، و هى كنيسه واحده مقدسه جامعه رسوليه.

من الكنايس المشهوره فى العالم كنيسة القيامه فى القدس ، و كاتدرائيه سان ماركو فى فينيسيا ( القرن 9 ) و هى كنيسه اتحرقت سنة 976 لكن اتبنت تانى سنة 1071 و فى القرن 15 اتحطت فى واجهتها عناصر قوطيه ، و كنيسة سيستينا فى الفاتيكان فى روما و دى اتبنت سنة 1473 و مشهوره بلوحاتها الفنيه الرائعه اللى رسمها كبار الرسامين زى مايكلانجلو ، و كنيسة القديس بطرس فى روما و اتبنت و اتوسعت من 1445 ل1626 ، و كنيسة ويستمنيستر ابى فى لندن اللى بتعتبر من اجمل المبانى على الطراز القوطى.

فى مصر بتشتهر كنيسة ابو سيفين فى القاهره اللى اتبنت فى اواخر القرن الخامس و اوائل القرن الساتت و فيها ايقونات جميله و رسومات بديعه على الحيطان ، و كنيسة ابو سرجه برضه فى القاهره و اتبنت فى اواخر القرن الرابع و بدايات القرن الخامس و فيها مغاره تحت مستوى الشارع الخارجى جواها كنيسه صغيره ، و كنيسة العدرا فى حى الزتون و دى اتنقلت ليها البطريركيه فى القرن اربعتاشر لغاية القرن السبعتاشر و اشتهرت بقصة تجلى العدرا فيها سنة 1968، و الكنيسه المعلقه فى القاهره و كانت مقر البطريرك من القرن الحداشر لحد القرن الاربعتاشر و بتمتاز برشاقة و جمال منبرها المعمول من المرمر و باعداد كبيره من الايقونات.

الرومان
تصنيف:مسيحيه
تصنيف:مبانى عباده
تصنيف:بيوت عباده
ادب فارسى

200px|left
**الادب الفارسى** ، بتعتبر كتابات الزرادشتيه من اقدم الاثار الادبيه فى فارس. اقدم أثار الادب الفارسى فى العصور الوسطى بترجع لعصر السامانيين ( 874-999 ) لما ظهر شعرا كان اشهرهم ابو جعفر الرودكى. و ازدهر الادب الفارسى فى العصر الغزنوى اللى كتب فيه الفردوسى " الشاهنامه " و قوى النثر الفارسى و كتب بديع الزمان الهمذانى و ابن سينا و الثعالبى و قابوس ابن وشمكير ، و زاد ازدهار الادب الفارسى فى عصر السلاچقه لما ظهر التصوف. فى عصر السلاچقه ظهر عمر الخيام ، و اوحد الدين انورى ، و الخاقانى ، و نظام الكنجوى ، و اتطور النثر الفارسى و خلى العلوم و الاداب ميسره بالفارسى. من كتب التاريخ اللى ظهرت كانت كتب " تاريخ البيهقى " و " راحة الصدور " اللى كتبهم الراوندى. و كان الغزالى و الفخر الرازى و السهروردى و الزمخشرى و الشهرستانى من علما و ادبا العصر ده.

فى العصر المغولى ( عصر إيلخانات فارس ) ازدهر الادب الفارسى بظهور كتاب زى سعدى الشيرازى و جلال الدين الرومى و حافظ الشيرازى و انتعش الشعر الصوفى. و فى التاريخ ظهرت كتب قيمه منها " تاريخ جهانكشا " للجوينى ، و " جامع التواريخ " لـ رشيد الدين الهمذانى.

فى العصر الصفوى المذهب الشيعى بقى المذهب الرسمى فى ايران فنشط الادب المذهبى ، و فى نفس الفتره انتعش الادب الفارسى فى الهند. و بعدين قامت دولة الافشاريين و دولة الزند اللى ما كانش فى وقتهم الادب الفارسى فى حاله كويسه ، و بعدين قامت الدوله القاجاريه و فى عصرها ظهرت المطبعه و زاد اتصال الفرس باوروبا و اترجمت كتب كبار ادبا اوروبا للفارسى. فى القرن التسعتاشر انتعش التفكير الدينى و بالذات فى البابيه و البهائيه و كسب الادب الفارسى صبغه جديده.

فى القرن العشرين الافكار الغربيه و حركات المطالبه بالاستقلال السياسى و العداله الاجتماعيه احدثو تغييرات كتيره فى الادب الفارسى و من المع نجوم الادب الفارسى الحديث : جمال زاده ، و تقى زياده ، و بور داود ، و صادق هدايت.

100px|center

ادب فارسى
تصنيف:ادب
تصنيف:ايران
ادب يابانى

200px|left|thumb
**الادب اليابانى** ، اليابان ماكانلهاش لغه مكتوبه لغاية ما دخلتها اللغه الصينى فى القرن التالت. مع بدايات القرن التامن بقت الطريقه الصينيه بتستعمل فى كتابة اليابانى المحلى اللى اتكتب بيها " كوجيكى " سنة 712 ، كتاب شينتو المقدس اللى بيحكى اسطورة انحدار الامبراطور من اصل الاهى ، لكن اهم الكتابات فى الفتره دى كانت مكتوبه بالصينى.

فى القرن التاسع انتعش الادب اليابانى ، و فى القرن الحداشر ظهرت المؤلفه الكبيره موراسكى شكيبو ، و بعدين جت فترة خمول لكن برزت الدراما اليابانيه اللى لعبت دور كبير فى نهضة الادب اليابانى فى الفتره مابين القرن الاتناشر للقرن السبعتاشر.

من سنة 1858 ابتدا كتاب اليابان يتأثرو بالادب الاوروبى و الادب الروسى و ظهرت حركة تقليد و اقتباس و ترجمه واسعه ، و فى نفس الوقت اتأثر المسرح اليابانى بعلوم الصين و معارفها. من اهم كتاب القرن التسعتاشر كان شويو تسوبوتشى و الروائيين كويو اوزاكى و سوسيكى ناتسوم.

فى القرن العشرين اذدهرت كل نوعيات الادب فى اليابان.


تصنيف:ادب
تصنيف:اليابان
موسى صبرى

**موسى صبرى** ( 1925 ،اسيوط - 8 يناير 1992) هو كاتب صحفى و روائى كبير ورئيس تحرير مصري. اتولد سنة 1925 بمحافظة أسيوط. اللى حصل فيها على الشهادة التوجيهية بعدين غادرها سنة 1939، لينتقل للقاهرة للالتحاق بكلية الحقوق، حيث كان يدرس القانون إلا أنه كان مهتم بالصحافة، وفى بداية حياته الصحفية اعتُقل لمدة 9 شهور بتهمة توزيع الكتاب الأسود اللى نشره مكرم عبيد اللى رصد فيه فساد الحكومة، و بعد خروجه اشتغل فى مجلة بلادى سنة 1944 اللى أصدرها محمود سمهان بعدين سكرتير للتحرير فى مجلة الأسبوع اللى أصدرها جلال الدين الحمامصى. وعملبعد كده مع محمد زكى عبد القادر فى مجلته الفصول، بعدين نقل سنة 1947 للعمل كمشرف على الصفحات الأدبية بجورنال الأساس. بعدين انتقلبعد كده للعمل بجورنال الزمان اللى كان يصدرها ادجار جلاد وعمل سكرتير للتحرير فى الوقت اللى كان فيه الحمامصى رئيس لتحريرها.

فى سنة 1950 ابتدا موسى صبرى مشواره مع أخبار اليوم وعمل محرر برلماني، بعدين اُختير نائب لرئيس تحرير جورنال الأخبار بعدين رئيس لتحرير مجلة الجيل، بعدين رئيس لتحرير جورنال الأخبار. نقل للعمل فترة بجورنال الجمهورية بعدين رجع تانى رئيس لتحرير الأخبار. وفى سنة 1974 عين نائب عند رئيس مجلس إدارة أخبار اليوم بعدين رئيس له سنة 1975، و فضل موسى صبرى محتفظًا بمنصبه كرئيس لمجلس إدارة دار أخبار اليوم ورئيس لتحرير جورنال الأخبار لأن حان موعد خروجه على المعاش فى نهاية سنة 1984 ليبداً فى كتابة مذكراته اللى دونها فى كتاب باسم (50 عاما فى قطار الصحافة).

أعد خطبة الرئيس انور السادات فى زيارته للقدس (من مذكرات جيهان السادات أرملة الرئيس- قناة الجزيرة-) كمان كانت لموسى صبرى علاقة وطيدة بمحمد أنور السادات،و ده دفعه لكتابة مقالات عنه بلغ عددها 980 مقالة مابين 1970 و 1981. توفى فى 8 يناير سنة 1992، وله حوالى 24 مؤلفا سياسيا و أدبيا من أشهرها: "وثائق حرب اكتوبر" و"السادات الحقيقة والأسطورة" و"دموع صاحبة الجلالة" و"تعليق على اعترافات كسينجر
## الوظايف
* تخرج من كلية الحقوق سنه 1943.
* اصبح سكرتير لتحرير مجلة الاسبوع التى كان يصدرها جلال الدين الحمامصى
* سكرتير لتحرير مجلة الفصول التى كان يصدرها محمد زكى عبد القادر
* محرر برلمانى فى اخبار اليوم سنه 1950
* سكرتير لتحرير جورنال الزمان التى كان يصدرها ادجار جلاد
* نائب لرئيس تحرير جورنال جورنال الاخبار
* رئيس لتحرير مجلة الجيل.
* رئيس لتحرير جورنال الاخبار
* نائب لرئيس مجلس ادارة جورنال اخبار اليوم
* رئيس مجلس ادارة جورنال اخبار اليوم سنه 1975 - 1984.

## كتبه
 
* 50سنه  فى قطار الصحافة
* قصة ملك و 4 وزارات
* وثائق 15 مايو
* ثورة كوبا
* اعترافات كيسنجر
* وثائق حرب اكتوبر
* السادات الحقيقة والأسطورة
* نجوم على الارض

## رواياته

* الجبان والحب
* العاشق الصغير
* الحب ايضا يموت
* حبيبى اسمه الحب
* الصحافة الملعونة
* عشاق صاحبة الجلالة
* سلسلة( بعيدا عن السياسة)
 
## فيلموجرافيا
   
* دموع صاحبة الجلالة (1972) .... قصة
* رحلة النسيان (1978) .... قصة
* كفانى يا قلب (1977) .... قصة
* المخربون (1967) .... حوار
* الخائنة (1965) .... حوار

تصنيف:مواليد 1925
تصنيف:وفيات 1992
تصنيف:صحفيين مصريين
تصنيف:كتاب مصريين
تصنيف:مفكرين
تصنيف:اقباط
تصنيف:اشخاص من محافظه اسيوط
تصنيف:ناس من مدينة اسيوط
تصنيف:مفكرين مصريين
بديع الزمان الهمذانى

**احمد حسين بديع الزمان الهمذانى** ( همذان ، ايران ، 969 - هراه ، ايران ، 1008 ) ، اديب و كاتب فارسى من اشهر شعرا الادب الفارسى ، اتصل بالوزرا و الامرا و مدحهم و اتفوق على الخوارزمى فإشتهر و بقا من اعلام الادب الفارسى على مر العصور. كانت ليه قدره على الحفظ السريع. طبع خمسين مقام كل مقام من ربعميت بيت ، و ديوان شعر ، و كتب كمان نثر مسجوع بفقرات قصيره. كان بيستخدم الجناس و الغريب و التضمين ، و كان بيحب التلاعب بالنصوص اللى بيكتبها و يطلعها بطريقه تخلى الناس تشوفها حاجه اعجازيه زى مثلا كان بيكتب نصوص ممكن تتقرى من اولها لأخرها و من اخرها لأولها ، و يكتب نصوص مافيهاش حرف معين او عدد معين من كل حرف.

100 px|center
## مراجع
تصنيف:ادب فارسى
تصنيف:ادبا فرس
تصنيف:مواليد 969
تصنيف:وفيات 1008
فيليب جلاب

**فيليب جلاب** كاتب صحفى لامع ، يسارى ناصرى ، رأس تحرير جورنال "الأهالى" أواخر سنة 1989 و قعد رئيس للتحرير لحد وفاته.

* كان بيكتب فى جورنال الأهالى باسم " دبوس ".
* كان السكرتير العام لنقابةالصحفيين.
* كان عضو فى الحزب الشيوعى المصرى.
* ارملته د. سهير اسكندر.
* له ابن وحيد اسمه وائل بيترأس حركة التضامن العالمى من اجل مجتمع مدنى اللى بتقودها المفكره نوال السعداوى.

## كتبه
* قصة السوفييت مع مصر، 1983، دار الثقافة الجديدة
* هل نهدم السد العالي،1985، كتاب الأهالي، 139 صفحة.
* الرأى التانى فى كارثة الخليج، 1991،مكتبة مدبولي، 299 صفحة.
* دبابيس،1992 ، دار الهلال، 186 صفحة
## وفاته

اتوفى صباح يوم الأربعاء 5 فبراير 1992 اتوفى.

## فهرست

تصنيف:صحفيين مصريين
حد السعف

تصغير|دخول السيد المسيح القدس يوم احد الشعانين كبداية لاسبوع الالام المقدس

300px|thumb|left|حد السعف فى مصر

**حد السعف** (الشعانين) ، فى المسيحيه ، اخر يوم حد فى الصوم الكبير عند المسيحيين ، و اول جمعة الالام. دخل فيه يسوع المسيح القدس راكب حمار فخرج الناس و استقبلوه استقبال كبير و هما رافعين سعف النخل فاتسمى اليوم ده حد السعف و بقى بيحتفل بيه المسيحيين كل سنه.

حد السعف بيحتفل بيه المسيحيين قبل عيد القيامه باسبوع.
## شوف
اعياد مسيحيه
## لينكات خارجيه
* اقباط مصر يحتفلون اليوم باحد السعف

تصنيف:مسيحيه
تصنيف:اعياد مسيحيه
تصنيف:اسبوع الالام
حزب الجبهه الديمقراطيه

حزب مصرى مؤمن بالليبراليه و هو اخر حزب إتأسس فى مصر. اتوافق عليه فى مايو 2007 وبيعتبر اجدد الاحزاب المصرية، اندمج مع حزب المصريين الاحرار فى 21 ديسمبر 2013.

## اهداف الحزب

* هدف الحزب انه يدخل المصريين كلهم فى الحياة السياسية والحزبية بعد ما بطلوا عن المشاركة من وقت 1952. وهدفه انه يضم الاغلبية الساكته فى صفوفه
* هدف الحزب انه يعمل دولة مدنية ديموقراطيه تتبع الفكر الليبرالى وحرية التعبير بجد.
* بيرفضوا انهم يدخلوا الدين بالسياسه
* بيقولوا انهم بيرفضوا التعامل مع الحزب الوطنى الديمقراطى الحاكم عشان فساده و التعامل مع الاخوان المسلميين عشان بيدخلوا الدين بالسياسة

## افكار الحزب

أعلنت اللجنة العليا للانتخابات إن عدد الناخبين اللى راحوا انتخابوا فى انتخابات مجلس الشعب سنة 2005 معاداش 23% من إعدد الناس المسموح ليهم بالانتخاب وعندهم بطاقة انتخابيه. معنى كده ان 77% من اللى عندهم بطاقة انتخابيه بيمثلوا الغالبيه الساكته اللى مش بتعبر عن حقها و بتشكك فى نزاهة الانتخابات عشان كده الناس مش بتروح تنتخب. الحزب بيمثل عدد المصريين (77%) من الساكتيين وبيعتبر نفسه هو اللى بيمثلها.

## قيادات الحزب
رئيس الحزب: د/ اسامة الغزالى حرب عضو مجلس الشورى وكان عضو فى أمانة السياسات فى الحزب الوطنى

نواب رئيس الحزب:
* النائب الاول: أ/ سكينة فؤاد
* النائب التاني: اسامه انور عكاشة
* النائب التالت: أ/ سامح أنطوان
* الامين العام: أ/ مارجريت عازر
* نايب الامين العام: أ/ رزق الملا

## اتهام السلفيين بتدمير اضرحة مصر
فى 5 ابريل 2011 اصدر حزب الجبهه الديمقراطيه بيان اتهم السلفيين بهدم 100 ضريح لأولياء الله الصالحين فى محافظات القليوبيه و اسكندريه و كفر الشيخ و الغربيه و الشرقيه ، بوصفها شرك بالله، و طالب المجلس العسكرى بتقديمهم للمحاكمه. و اعلن الحزب تضامنه مع الشكوى اللى اتقدمت بيها مشيخة الطرق الصوفيه للمجلس العسكرى للمطالبه بالتصدى للسالفيين المتطرفين و وقفهم عند حدهم و استنكر اعتداءات الجماعات السلفيه على مقامات الاوليا بالهدم و الحرق و وصف الاعمال دى بإنها منافيه لروح التسامح فى مصر و بتتعارض مع مكونات التراث الحضارى و الثقافى المصرى. و حذر الحزب من ان السلوك المتطرف ده ممكن يهدد نسيج الامه المصريه كلها و يسبب حرب بين المسلمين و عشان كده لازم التصدى للإتجاه ده و طالب بالتضامن ضد احتمال حصول شلالالت دم فى مصر بسبب صراعات من النوعيه دى.

## شوف كمان
* ليستة الاحزاب السياسيه فى مصر

## لينكات برانيه و مصادر
* الموقع الرسمى بتاع حزب الجبهة الديمقراطية ... 
## لينكات برانيه و مصادر
* "الجبهة" يتهم السلفيين بهدم 100 ضريح ويطالب بمحاكمتهم ... 

تصنيف:احزاب مصريه قديمه
تصنيف:احزاب مصريه
تصنيف:ليبراليه
تصنيف:احزاب ليبراليه
جبهه ديمقراطيه
الاتفاق الودى

**الاتفاق الودى** ، Entente Cordiale اتفاق اتعمل سنة 1904 بين فرنسا و انجلترا عشان يحلو المشاكل الاستعماريه اللى محل خلاف بينهم. حسب الاتفاق سابت انجلترا فرنسا تعمل اللى تعمله فى مراكش ( المغرب اياميها ) لكن بشرط ما تبنيش اى استحكامات على طول الساحل اللى قدام لجبل طارق ، و ده فى مقابل ان فرنسا ما تتدخلش فى شئون انجلترا فى مصر.

يسار|تصغير| وصلت الإمبراطوريتين الاستعماريتان البريطانية والفرنسية لذروتهما بعد الحرب العالمية الأولى، و هو يعكس قوة دى الاتفاقية.

## الوثائق الموقعه
يتكون الوفاق من تلات وثائق:

* الوثيقة الأولى والاكتر أهمية كانت الإعلان الخاص بمصر والمغرب. و فى مقابل وعد الفرنسيين بعدم "عرقلة" الإجراءات البريطانيه فى مصر، وعد البريطانيين بالسماح للفرنسيين "بالحفاظ على النظام... وتقديم المساعده" فى المغرب. تم ضمان حرية المرور عبر قناة السويس، ده وصل أخيرا لوضع اتفاقية القسطنطينية التنفيذ، كما اتمنع إقامة التحصينات على جزء من الساحل المغربى. وتضمنت المعاهده ملحق سرى يتناول إمكانية حدوث "تغير الظروف" فى إدارة أى من البلدين.
* الوثيقة التانيه تناولت نيوفاوندلاند و أجزاء من غرب و وسط افريقيا. تنازل الفرنساويين عن حقوقهم (الناشئة عن سلام اوتريخت ) على الساحل الغربى لنيوفاوندلاند، رغم احتفاظهم بحق صيد الأسماك على الساحل. فى المقابل، ادا البريطانيين للفرنسيين مدينة ياربوتيندا ( قرب الحدود الحديثة بين السنغال وغامبيا ) وجزر دى لوس (جزء من غينيا الحديثه). تناول بند إضافى الحدود بين الممتلكات الفرنسيه والبريطانية شرق نهر النيجر (النيجر ونيجيريا حاليا).
* ويتعلق الإعلان النهائى بجزر سيام ( تايلاند )، ومدغشقر ، ونيو هيبريدس ( ڤانواتو ). فى سيام، اعترف البريطانيين بمنطقة النفوذ الفرنسيه المقترحه شرق حوض نهر مينام (تشاو فرايا)؛ و فى المقابل، اعترف الفرنساويين بالنفوذ البريطانى المقترح على المنطقة الواقعه غرب حوض مينام. و فى النهاية نفى الطرفان أى فكره لضم الأراضى السيامية. سحب البريطانيين اعتراضهم على فرض الفرنسيين تعريفة جمركية فى مدغشقر. توصل الطرفان لاتفاق من شأنه أن "يضع حد للصعوبات الناشئة عن عدم وجود ولاية قضائية على سكان نيو هبريدس الأصليين".
## مصادر

تصنيف:اتفاقيات و معاهدات
تصنيف:احداث 1904
عبد الكريم الخطابى

**عبد الكريم الخطابى** ( 1882 - القاهره ، مصر ، 1963 ) زعيم قبايل الريف فى المغرب ، كافح فى سبيل استقلال المغرب و شن حرب حاميه ضد الاسبان سنة 1920. فى سنة 1926 اضطر يسلم نفسه للفرنساويه فنفوه فى جزيره بعيده فى المحيط الهندى لكن قدر يهرب و يلجأ لمصر فعاش فيها لغاية ما اتوفى فى القاهره سنة 1963.
## مصادر

تصنيف:مواليد 1882
تصنيف:وفيات 1963
تصنيف:عسكريين مغاربه
تصنيف:ثوريين عرب
تصنيف:مغاربه عاشو فى مصر
بندر امام خمينى

تصغير|200بك|يسار

**بندر امام خمينى** او **بندر امام** هى مدينه فى محافظة خوزيستان فى ايران ، بندر امام مدينه ساحليه فيها مينا مهم بتطل على الخليج العربى.الاسم الاصلى للمدينه هوه **بندر شاهبور** و بعد الثوره الرافضية ليه 1979 ، غيرو اسمها على اسم الرافضى روح الله خمينى.

## لنكات برانيه

تصنيف:مدن ايران
علاج نفسى

تصغير|200بك|يسار
**علاج نفسى** ، علاج الامراض النفسيه و الانحرافات السلوكيه بالطرق السايكولوجيه زى الايحاء و الارشاد النفسى و الاستبصار و التحليل النفسى. فيه اساليب كتيره فى العلاج منها السايكودراما ( تمثيل مسرحى تلقائى بيقوم بيه العيان ) ، و التعبير الفنى ( الرسم ) او اللعب ( للاطفال ). و ممكن يكون فردى او جماعى ، و مباشر و مش مباشر ، ومع اخد ادويه او بيقوم على طرق نفسيه بحته.

العلاج النفسى بيشمل الامراض الذهانيه و العصابيه و الانحرافات السلوكيه. الدكتور النفسى او المعالج النفسى بيقوم بعملية العلاج اللى بتقتصر على الاساليب السايكولوجيه المتخصص فيها.

تصنيف:سايكولوجيا
تصنيف:امراض نفسيه
شعور بالذنب

**شعور بالذنب** ، فى السايكولوجيا ، شعور الشخص بإنه ارتكب ذنب لإنه خالف مبادىء الخلق او الدين. و هو اتجاه انفعالى ممكن ينشأ عن سبب حقيقى او سبب وهمى. ساعات بيلعب رجال الدين و مهاويس الدين و المربيين و حتى المقربين العاديين من الشخص دور فى خلق شعور بالذنب فى نفس الشخص مثلاً عشان يتحكمو فيه و يسيطرو عليه فيضروه.

فى نظرية التحليل النفسى بينشأ الصراع بين الأنا و الذات العليا نتيجه للرغبات المكبوته. الشعور ده ممكن يخلى الشخص يرتكب الخطأ كتبرير لشعوره و وقايه ليه من اكتشاف السبب الحقيقى. الشعور بالذنب من الاعراض المهمه فى العصاب.

بطبيعة الحال الشعور بالذنب حاله مرضيه مسيطره مش مجرد ان الواحد يحس بزعل عابر انه عمل او ما عملش حاجه معينه.

تصنيف:امراض نفسيه
تصنيف:سايكولوجيا
يوسف سيدهم

تصغير|يسار|يوسف سيدهم

**يوسف سيدهم** صحفى مصرى اتولد فى القاهره سنة 1950. رئيس مجلس ادارة ورئيس تحرير جريدة وطنى القبطيه

* تخرج من كلية الهندسه قسم عماره
* ابن "انطون سيدهم" مؤسس جورنال "وطنى"
* اشتغل فى صحيفه " وطنى " من سنة 1986

## كتاب
* انطون سيدهم ومشوار وطنى

thumb|يمين|'''جريدة وطنى'''

* جريدة وطنى هيا جريدة مصرية أسبوعية، تصدر كل يوم ال واحد من ولها شهرة واسعة بين أقباط مصر و أقباط المهجر. أسسها أنطون سيدهم  سنة  1958. و كان الهدف من تأسيسه للجريدة هو أن ينال الشعب المصرى كله حق المساواة والعدالة الاجتماعية. تهتم الجريدة بالقضايا العالمية والإقليمية والمحلية عامة، لكن تهتم بصورة خاصة بالقضايا القبطية والتراثية، وتنمية المجتمع المصري.

تصنيف:مواليد 1950
تصنيف:صحفيين مصريين
تصنيف:مصريين
تصنيف:اقباط
كوستا برافا

300px|left|thumb|كاداكويز، كوستا برافا
**كوستا برافا** (بالاسبانى:Costa Brava) هى منطقه ساحليه فى شمال شرق كاتالونيا (اسبانيا).ابتدت فى تطوير مواردها السياحيه (المصدر الرئيسى للدخل) من حوالى 50 سنه و بييجى ورا السياحه فى الترتيب صيد السمك.
كوستا برافا بتجذب السياح الانجليز و الاوروبيين بشكل عام بسبب جوها اللطيف فى فصل الصيف و بسبب بلاجها اللى بيتطور سنه ورا سنه. فى السنين الاخرانيه ابتدت تنظم شركات الطيران منخفضة التكاليف زى ويز اير و رياناير رحلات منتظمه لمنطقة كوستا برافا.من اهم المعالم اللى بتجذب الزوار توسا دى مار و ليوريت دى مار و ليافرانك و سا رييرا.
كوستا برافا كانت من اكتر البلاجات المفضله هن فنانين كتار زى سالفادور دالى و بابلو بيكاسو

تصنيف:كاتالونيا
تصنيف:سياحة اسبانيا
تصنيف:سواحل اسبانيا
تصنيف:مدن اسبانيا
تصنيف:سياحه
القوات البحريه المصريه

400px|علم القوات البحرية المصرية|يسار|thumb

**القوات البحريه المصريه** ، الأسطول البحرى المصرى هو اكبر اسطول فى الشرق الأوسط، بيشتغل فى القوات البحريه المصريه حوالى 20.000 ما بين ظابط و عسكرى على اكتر من 220 قطعه بحريه بأحجام و نوعيات مختلفه.

## قواعد بحريه كبيره

* ابو قير (الاكاديمية البحرية )
* مرسى مطروح
* اسكندرية
* بور سعيد
* سفاجة
* السويس
* برنيس

## قواعد بحرية كبيرة للصيانة

* بور سعيد
* الاسماعيليه
* اسكندريه بيها اكبر محطة صيانة

## القطع البحرية المصرية

* سـلاح الغواصــات
* الفرقاطات و المدمرات
* مراكب المدفعية السريعة
* الطرادات و المراكب السريعة
* مراكب الطوربيد السريعة
* كاسحات الغام
* مراكب الدورية
* سفن و مراكب انزال الدبابات و البضائع
* مراكب الحراسة و المراقبة الساحلية
* الحوامات
* الهيليكوبتر البحرية
* سفن الدعم
## الرتب العسكرية
### رتب الظباط

### رتب ظباط الصف والجنود

## الأعلام
### الأعلام والرايات البحرية دلوقتى

### أعلام البحرية الملكية

*
* قيادة الدفاع الجوى المصرى

القوات البحريه المصريه
تصنيف:الجيش المصرى